Video: Zuma antwoord vraag oor NkandlaZuma antwoord Woensdag vrae in die parlement. Foto: Twitter “Nog nooit het ek gedink aan die datum wanneer ek die geld sal terugbetaal nie. Eerstens is daar geen geld wat ek gaan terugbetaal sonder ŉ bepaling deur diegene wat gemagtig is om dit te doen nie, soos voorgestel deur die openbare beskermer,” het Zuma gesê. Hy het die antwoord gegee nadat Natasha Louw, EFF-LP, gevra het of Zuma al daaraan gedink het oor wanneer hy die geld gaan terugbetaal. Zuma het gesê haar vraag is “voortydig” aangesien dit die parlementêre prosesse, wat die saak hanteer, vooruitloop. “Die Openbare Beskermer het nie gesê betaal terug die geld nie. Die Openbare Beskermer het gesê daar waar ek of my familie onbehoorlik gebaat het, sy dink die geld dalk terugbetaal kan word. Maar dit moet deur die minister van die polisie besluit word. Die bepaling is nog nie gedoen nie. Hoekom sê jy ek moet die geld terugbetaal? Jy weet nie eens hoeveel nie,” het Zuma gesê.